b'\n_START_ARTICLE_\nMigdiada del caf\xc3\xa8\n_START_PARAGRAPH_\nUna migdiada del caf\xc3\xa8 (en angl\xc3\xa8s coffee nap o caffeine nap, coneguda ocasionalment com a napuccino) \xc3\xa9s un per\xc3\xadode breu de son que s\'allarga aproximadament 15-20 minuts i que ve precedit per beure una beguda amb un cert grau\xc2\xa0de cafe\xc3\xafna\xc2\xa0com el caf\xc3\xa8 o te. Permet combatre la somnol\xc3\xa8ncia di\xc3\xbcrna. Alguns estudis suggereixen que les migdiades del caf\xc3\xa8 s\xc3\xb3n m\xc3\xa9s eficaces que les migdiades tradicionals en la mesura que milloren l\'estat d\'alerta i el funcionament cognitiu, despr\xc3\xa9s de la migdiada. Tamb\xc3\xa9 suggereixen que la combinaci\xc3\xb3 de cafe\xc3\xafna i una breu migdiada ajuda al cos a desfer-se dels compostos qu\xc3\xadmics que indueixen el son com l\'adenosina. La persona est\xc3\xa0 completament desperta despr\xc3\xa9s de la migdiada, at\xc3\xa8s que el cos triga uns 20 minuts a respondre a la cafe\xc3\xafna fet que comporta que la cafe\xc3\xafna no interfereixi amb la pr\xc3\xb2pia migdiada. Un article titlla aquest tipus de migdiada com una "injecci\xc3\xb3 doble d\'energia", donat que cal sumar l\'impuls estimulant de la cafe\xc3\xafna amb el millor estat d\'alerta de la migdiada. S\'ha estudiat com responen les persones que han estat privades de son a la conducci\xc3\xb3 de vehicles, despr\xc3\xa9s d\'una migdiada del caf\xc3\xa8. Tanmateix, encara no s\'ha estudiat en poblacions d\'edat avan\xc3\xa7ada.'